**Mathis James «Jimmy» Reed** (født 6. september 1925 i Dunleith, Mississippi, død 29. august 1976 i Oakland, California) var en amerikansk bluesmusiker. Han ble født som ett av ti barn på en bomullsplantasje av bomullsplukkerne Joseph Reed og Virginia Moss. I 1980 ble Reed valgt inn i Blues Hall of Fame.

Liv og virke
------------

Reed lærte å spille gitar og munnspill som ung gutt. Etter en tid i militæret og jobbing i landbruket, flyttet han etterhvert til Gary, Indiana, like sør for Chicago. Rundt 1950 fikk Reed en elektrisk gitar og forsterker, og begynte for alvor å spille igjen. Han spilte blant annet med Grace Brim, John Brim, Eddie Taylor og Big Walter Horton.

Jimmy Reed platedebuterte i 1953 for nystartede VeeJay Records, og fikk sin første R&B hit i 1955 for dette selskapet med låten *You Don't Have To Go*. Foruten Jimmy selv på sang, munnspill og gitar, medvirket Eddie Taylor og John Littlejohn på gitarer og Albert King på trommer. De neste 8 årene kom det mange hits fra Jimmy Reed, f eks *Ain't That Lovin' You Baby*, *You've Got Me Dizzy*, *The Sun Is Shining*, *Honest I Do*, *Baby What You Want Me To Do*, *Bright Lights, Big City* og *Shame, Shame, Shame*.

Gitaristen Eddie Taylor var en viktig støttespiller for Reed ved siden av konen Mary Lee Mama Reed, som laget mange av sangene hans og sang back-up. Imidlertid levde Reed et hardt liv, med store alkoholproblemer. Det ble sagt at grunnen til at Mama Reed høres på platene, var for at ektefellen Jimmy skulle klare å uttale og synge tekstene.

På 1970-tallet fikk Reed mer orden på livet sitt og holdt avstand til flaska. Han holdt også en del konserter i denne perioden. Imidlertid hadde flere tiår med hard drikking krevd sitt, og han døde på turné i 1976

Reed har påvirket et utall artister, og listen over artister som har spilt covere av hans låter er bl a: Elvis Presley, The Rolling Stones, The Yardbirds, The Animals og The Kinks.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Jimmy-Reed, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 28. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Store norske leksikon, Store norske leksikon-ID Jimmy\_Reed[Hentet fra Wikidata]
5. ↑   Find a Grave[Hentet fra Wikidata]
6. ↑  Innvalgte i Blues Hall of Fame 1980 Arkivert 17. juli 2012 hos Wayback Machine. (besøkt 27. august 2012)

Eksterne lenker
---------------

* (en) Jimmy Reed på Internet Movie Database Rediger på Wikidata
* (en) Jimmy Reed på Discogs Rediger på Wikidata

* (en) Jimmy Reed på MusicBrainz Rediger på Wikidata

* (en) Jimmy Reed på Spotify Rediger på Wikidata

* (en) Jimmy Reed på Songkick Rediger på Wikidata

* (en) Jimmy Reed på AllMusic Rediger på Wikidata
* Jimmy Reed på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** NKC **·** BNE **·** BBC Things **·** MusicBrainz **·** Discogs **·** AllMusic
 |